ATP Masters 1000
ATP Masters 1000 jest serija najprestižnijih teniskih turnira pod okriljem Asocijacije teniskih profesionalaca (ATP). Održavaju se godišnje u Evropi, Sjevernoj Americi i Kini. Masters serija turnira počela je davne 1990, i to pod nazivom "Championship Series". Između 1996. i 1999. zvala se Mercedes-Benz Super 9, od 2000. do 2004. Tennis Masters Series, a između 2005. i 2009. ATP Masters Series. Od početka 2009. nosila je naslov ATP World Tour Masters 1000, a od 2019. ATP Tour Masters 1000. Trenutno se svi mečevi na ovim turnirima igraju na dva dobijena seta. (Ranije su se finala nekih igrala na tri dobijena seta.) Rekord po broju osvojenih titula drži Novak Đoković (40), koji je osvajanjem titule u Cincinnatiju 2018. postao i jedini igrač u historiji s osvojenih svih devet Mastersa. U parovima rekord drže Bob i Mike Bryan s 39 titula; njih dvojica također su osvojila svih devet titula, kao i Daniel Nestor.